Kijoši Itó

Kijoši Itó (jap. 伊藤 清; ang. Kiyoshi Itō) (* 7. september 1915, Inabe, Japonsko - † 10. november 2008, Kjóto) bol japonský matematik. 

Bol tvorcom teórie, dnes známej ako Itóov počet (prípadne Itóov kalkul). Jej základným konceptom je tzv. Itóov integrál a základnou vetou tzv. Itóova lema. Ide o teóriu, ktorá rozširuje metódy klasickej matematickej analýzy (diferenciálny a integrálny počet) na stochastické procesy, akým je napr. Brownov pohyb. Táto teória má viaceré aplikácie, najpodstatnejšie asi vo finančnej matematike. Itó je nositeľom Wolfovej ceny za matematiku za rok 1987.

Nositelia Wolfovej ceny za matematiku
Japonskí matematici
Členovia Francúzskej akadémie vied